CELEX: 32017D0805(02)
Language: el
Date: 2017-08-04 00:00:00
Title: Εκτελεστική απόφαση της Επιτροπής, της 4ης Αυγούστου 2017, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα [Ribeiras do Morrazo (ΠΓΕ)]

5.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/15
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Αυγούστου 2017
   για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα
   [Ribeiras do Morrazo (ΠΓΕ)]
   (2017/C 255/13)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (1) του Συμβουλίου, και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Η Ισπανία υπέβαλε αίτηση για την προστασία της ονομασίας «Ribeiras do Morrazo» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
            
         
               (2)
            
            
               Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την αίτηση αυτή και κατέληξε στο συμπέρασμα ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του εν λόγω κανονισμού.
            
         
               (3)
            
            
               Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Ribeiras do Morrazo»,
            
         ΑΠΟΦΑΣΙΖΕΙ:
   Άρθρο μόνο
   Το ενιαίο έγγραφο που συντάσσεται σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Ribeiras do Morrazo» (ΠΓΕ) παρατίθενται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της προστασίας της ονομασίας που αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 4 Αυγούστου 2017.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      ΕΝΙΑΙΟ ΕΓΓΡΑΦΟ
      
         «RIBEIRAS DO MORRAZO»
      
      
         PGI-ES-02238
      
      Ημερομηνία αίτησης: 24.11.2016
      1.   Ονομασία(-ες) προς καταχώριση
      
      Ribeiras do Morrazo
      2.   Τύπος γεωγραφικής ένδειξης
      
      ΠΓΕ – Προστατευόμενη Γεωγραφική Ένδειξη
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            4.   Περιγραφή του (των) οίνου(-ων)
      
      Οίνος λευκός
      Οίνος ξηρός, δροσερός και απαλός στον ουρανίσκο, καθαρός και στιλπνός, με διακριτά αρώματα στα οποία διακρίνονται τα χαρακτηριστικά της πρώτης ύλης από την οποία παράγεται. Έχει μέτριο αλκοολικό τίτλο, ανθώδη και φρουτώδη αρώματα, και τέλος, καλά ισορροπημένη οξύτητα. Έχει ιδιαίτερα έντονα αρώματα.
      
         Γενικά αναλυτικά χαρακτηριστικά
      
      
                  Ελάχιστος αποκτημένος αλκοολικός τίτλος (σε % vol):
               
               
                  11,5 
               
            
                  Ελάχιστη ολική οξύτητα:
               
               
                  5 γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο):
               
               
                  17,9 
               
            
                  Μέγιστος ολικό διοξείδιο του θείου (σε χιλιοστόγραμμα ανά λίτρο):
               
               
                  200
               
            Οίνος ερυθρός
      Οίνος ξηρός, δροσερός και απαλός στον ουρανίσκο, καθαρός και στιλπνός, με διακριτά αρώματα στα οποία διακρίνονται τα χαρακτηριστικά της πρώτης ύλης από την οποία παράγεται. Έχει μέτριο αλκοολικό τίτλο, ανθώδη και φρουτώδη αρώματα, και τέλος, καλά ισορροπημένη οξύτητα. Πολύ σκούρο στην εμφάνιση.
      
         Γενικά αναλυτικά χαρακτηριστικά
      
      
                  Ελάχιστος αποκτημένος αλκοολικός τίτλος (σε % vol):
               
               
                  10
               
            
                  Ελάχιστη ολική οξύτητα:
               
               
                  5 γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο):
               
               
                  17,9 
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο):
               
               
                  150
               
            5.   Οινοποιητικές πρακτικές
      
      α)   Ουσιώδεις οινολογικές πρακτικές
      
      Καλλιεργητική πρακτική
      Τα σταφύλια πρέπει να συγκομίζονται με χρήση τελάρων συγκομιδής ή άλλων περιεκτών που έχουν εγκριθεί από την αρμόδια αρχή.
      Ειδική οινολογική πρακτική
      Η μέγιστη απόδοση κατά την παραγωγή του οίνου πρέπει να είναι 68 λίτρα ανά 100 kg σταφυλιών.
      β)   Μέγιστες αποδόσεις
      
      Λευκές ποικιλίες
      10 000 kg σταφυλιών ανά εκτάριο
      Λευκές ποικιλίες
      68 hl/ha
      Ερυθρές ποικιλίες
      8 000 kg σταφυλιών ανά εκτάριο
      Ερυθρές ποικιλίες
      54,4 hl/ha
      6.   Οριοθετημένη περιοχή
      
      Έδαφος κατάλληλο για παραγωγή σταφυλιών, σε υψόμετρο χαμηλότερο των 300 μέτρων, στους δήμους Bueu, Cangas, Marín, Moaña, Poio, Pontevedra, Redondela και Vilaboa, οι οποίοι βρίσκονται, στο σύνολό τους, στην επαρχία Pontevedra, στην Αυτόνομη Κοινότητα της Γαλικίας.
      7.   Κυριότερα οινοποιήσιμα σταφύλια
      
      
                   
               
               
                  Branco Lexitimo συνώνυμο του: Albarin Blanco
               
            
                   
               
               
                  Caiño Tinto
               
            
                   
               
               
                  Caiño Blanco
               
            
                   
               
               
                  Brancellao
               
            
                   
               
               
                  Albariño
               
            
                   
               
               
                  Mencia
               
            
                   
               
               
                  Godello
               
            
                   
               
               
                  Espadeiro
               
            
                   
               
               
                  Pedral
               
            
                   
               
               
                  Loureiro tinto
               
            
                   
               
               
                  Loureira
               
            
                   
               
               
                  Souson
               
            
                   
               
               
                  Treixadura
               
            
                   
               
               
                  Torrontes
               
            8.   Περιγραφή του (των) δεσμού(-ών)
      
      Η περιοχή διαθέτει υγρό, ωκεάνιο κλίμα, με 2 100 ώρες ηλιοφάνειας ετησίως, ήπιες θερμοκρασίες και περιορισμένες διακυμάνσεις θερμοκρασίας (μεταξύ 7,3 °C και 25,7 °C) κατά τη διάρκεια της καλλιεργητικής περιόδου, με υψηλές θερμοκρασίες κατά τη διάρκεια του χειμώνα, σχεδόν πλήρη απουσία παγετών και βροχοπτώσεις μεταξύ 1 300 και 1 800 mm. Η περιοχή προστατεύεται από σειρά ορεινών σχηματισμών, που έχουν ως αποτέλεσμα περιορισμένες θερινές βροχοπτώσεις. Τα προαναφερόμενα, σε συνδυασμό με τις σχετικά υψηλές θερμοκρασίες κατά τη θερινή περίοδο, οδηγούν σε υψηλά επίπεδα εξατμισοδιαπνοής. Ως συνέπεια των ανωτέρω, η εν λόγω περίοδος του έτους χαρακτηρίζεται από ένα έντονα μεσογειακό στοιχείο, με μέσες θερμοκρασίες γύρω στους 18 °C, συνθήκες οι οποίες σαφώς ευνοούν την καλλιέργεια της αμπέλου.
      Πρόκειται για παράκτια περιοχή, όπου τα αμπέλια καλλιεργούνται σε λοφώδη εδάφη, με ελαφρά κλίση και σε προφυλαγμένα σημεία, σχεδόν πάντοτε σε υψόμετρο κάτω των 150 m από την επιφάνεια της θάλασσας. Τα περισσότερα εδάφη είναι ελαφρώς όξινα και διαπερατά, με περιορισμένη ικανότητα κατακράτησης νερού και χαμηλή περιεκτικότητα σε οργανική ύλη. Τα εδάφη είναι κυρίως παλαιά, με επαρκές βάθος και θερμαίνονται καλά από τον ήλιο. Αυτό τα καθιστά κατάλληλα για καλλιέργεια. Το λιθολογικό υπόστρωμα αποτελείται από επιφανειακά στρώματα γρανίτη ερκύνειας ηλικίας και από ελαφρώς μεταμορφωμένα ιζηματογενή πετρώματα. Συναντώνται αδρομερή υλικά σε μικρό βαθμό, τα οποία καθιστούν τα εδάφη εξαιρετικά διαπερατά και εύκολα στο όργωμα. Οι πιο συνηθισμένοι τύποι εδάφους είναι αμμώδεις - πηλώδεις ή πηλώδεις, με ελαφριά υφή, καλή στράγγιση και εξαιρετικό αερισμό. Επιπλέον, τα εν λόγω εδάφη είναι χαλαρά και ελαφρώς όξινα, ιδιαίτερα στις κλιτύες μικρού βάθους. Τα χαρακτηριστικά αυτά τα καθιστούν κατάλληλα για την παραγωγή σταφυλιών εξαιρετικής ποιότητας.
      Οι οίνοι είναι δροσεροί, με ισορροπημένο αλκοολικό τίτλο. Οι λευκοί οίνοι χαρακτηρίζονται από έντονους χρυσοκίτρινους τόνους και από πολύ αισθητά ανθώδη και φρουτώδη αρώματα. Είναι ελαφρείς και δροσεροί στον ουρανίσκο, με καλό αρωματικό δυναμικό και επίγευση με νότες εσπεριδοειδών. Οι ερυθροί οίνοι χαρακτηρίζονται από μέτριας έντασης χρώμα, με τόνους κόκκινου κερασιού και ιώδεις ανταύγειες. Παρουσιάζουν μέτρια δομή και κυλούν απαλά στον ουρανίσκο, με αρώματα κόκκινων και άγριων φρούτων και ελαφρά τανική επίγευση.
      Οι οίνοι αποτελούν, σαφώς, προϊόν της θερμοκρασίας, της βροχόπτωσης και των γεωπονικών συνθηκών, στα οποία θα πρέπει να προσθέσουμε και τις επιδράσεις του ανθρώπινου παράγοντα. Αυτό είναι ορατό στις ιδιαίτερα προσαρμοσμένες ποικιλίες που χρησιμοποιούνται (όλες αυτόχθονες ποικιλίες, προσαρμοσμένες στο συγκεκριμένο περιβάλλον), στη φύτευση των αμπελώνων σε περιοχές με καλή έκθεση στον ήλιο, με θερμά και διαπερατά εδάφη ή σε περιοχές που προσφέρουν μοναδικές συνθήκες, όπως σε αμμώδη εδάφη και σε αμμόλοφους ή σε βραχώδεις κλιτύες γρανίτη, που χαρακτηρίζουν την εν λόγω γεωγραφική περιοχή. Τα παραδοσιακά συστήματα μόρφωσης και κλάδευσης τείνουν στη δημιουργία αμπελιών κλαδεμένων σε χαμηλό ύψος και υψηλής πυκνότητας, επιτρέποντας έτσι την καλύτερη έκθεσή τους στην επίδραση της θάλασσας. Όλες αυτές οι συνθήκες τείνουν να προσδίδουν στους οίνους που παράγονται σε αυτή την περιοχή ισορροπία και αρμονία, εξαιρετικό αρωματικό χαρακτήρα και καλές ιδιότητες αποθήκευσης.
      9.   Άλλες ουσιώδεις προϋποθέσεις
      
      Νομικό πλαίσιο:
      Στην εθνική νομοθεσία
      Τύπος επιπλέον προϋπόθεσης:
      Συσκευασία εντός της οριοθετημένης περιοχής
      Περιγραφή της προϋπόθεσης:
      Οι οίνοι πρέπει να παράγονται και να εμφιαλώνονται στην οριοθετημένη γεωγραφική περιοχή παραγωγής. Η μεταφορά και η εμφιάλωση εκτός της περιοχής παραγωγής συνιστούν κίνδυνο για την ποιότητα του οίνου, που μπορεί να οδηγήσει σε φαινόμενα όπως η οξειδοαναγωγή, οι διακυμάνσεις της θερμοκρασίας και άλλα. Κίνδυνος ο οποίος αυξάνεται όσο μεγαλύτερη είναι η απόσταση που διανύεται. Η εμφιάλωση στην περιοχή καταγωγής διευκολύνει τη διατήρηση των χαρακτηριστικών και των ιδιοτήτων του προϊόντος. Αυτό, σε συνδυασμό με την πείρα και τη βαθιά γνώση των ιδιαίτερων χαρακτηριστικών των οίνων, που έχουν αποκτηθεί με την πάροδο των ετών από τους τοπικούς παραγωγούς, καθιστούν απαραίτητη την εμφιάλωση στην περιοχή παραγωγής. Έτσι διατηρούνται όλα τα φυσικοχημικά και οργανοληπτικά χαρακτηριστικά αυτών των οίνων.
      Νομικό πλαίσιο:
      Στην εθνική νομοθεσία
      Τύπος επιπλέον προϋπόθεσης:
      Συμπληρωματικές διατάξεις σχετικά με την επισήμανση
      Περιγραφή της προϋπόθεσης:
      Όλες οι φιάλες πρέπει να φέρουν αριθμημένη ετικέτα, που παρέχεται από την αρχή ελέγχου, η οποία πρέπει να τοποθετείται στο οινοποιείο. Αυτή η ετικέτα πρέπει να φέρει το λογότυπο της προστατευόμενης γεωγραφικής ένδειξης, που περιλαμβάνεται στο παράρτημα II των προδιαγραφών του προϊόντος.
      
         Σύνδεσμος προς τις προδιαγραφές προϊόντος
      
      http://mediorural.xunta.gal/uploads/media/Pliego_Condiciones_Ribeiras_do_Morrazo_abril_2016_C.pdf